钦定古今图书集成/明伦汇编/人事典/第029卷 > 《释名》 > 《百年歌十首》晋·陆机
## 钦定古今图书集成/明伦汇编/人事典/第029卷 > 《释名》 > 《百年歌十首》晋·陆机

《一十时》：“颜如蕣华晔有晖，体如飘风行如飞，娈彼孺
子相追随，终朝出游薄暮归，六情逸豫心无违，清酒
浆炙奈乐何，清酒浆炙奈乐何。”

《二十时》，肤体彩泽人理成。美目淑貌灼有荣，被服冠
带丽且清。光车骏马游都城，高谈雅步何盈盈，清酒
浆炙奈乐何，清酒浆炙奈乐何。

《三十时》，行成名立有令闻。力可扛鼎志干云，食如漏
卮气如熏。辞家观国综典文，高冠素带焕翩纷。清酒
浆炙奈乐何，清酒浆炙奈乐何。

《四十时》，体力克壮志方刚。跨州越郡还帝乡，出入承
明拥大珰。清酒浆炙奈乐何，“清酒浆炙奈乐何？”
五十时，荷旄仗节镇邦家，鼓钟嘈囋赵女歌。罗衣綷
粲金翠华，言笑雅舞相经过。清酒浆炙奈乐何，清酒
浆炙奈乐何。

《六十时》，年亦耆艾业亦隆。骖驾四牡入紫宫，轩冕婀
娜翠云中。子孙昌盛家道丰，清酒浆炙奈乐何，“清酒
浆炙奈乐何。”

《七十时》，精爽颇损膂力愆。清水明镜不欲观，临乐对
酒亦无欢，揽形羞发独长叹。

《八十时》，明已损目聪去耳。前言往行不复纪，辞官致
禄归桑梓。安车驷马入旧里，乐事告终忧事始。
《九十时》，日告耽瘁月告衰。形体虽是志意非，言多谬
误心多悲。子孙朝拜或问谁，指景玩日虑安危，感念
平生泪交挥。

《百岁时》。盈数已登肌肉单。四支百节还相患。目苦浊

《礼记·文王世子》：文王谓武王曰：“女何梦矣？”武王对曰：
“梦帝与我九龄。”文王曰：“古者谓年龄，齿亦龄也。我百
尔九十，吾与尔三焉。”文王九十七乃终，武王九十三
而终。

《周礼夏官》司士掌群臣之版，以治其政令，辨其年岁。
《秋官》：伊耆氏共王之齿杖。按注，郑锷曰：“国老年齿已
高，在礼宜杖。”是之谓齿杖。以齿论之，虽可以杖，必出
于王之所赐然后杖。伊耆氏则共之于王，而王用以
赐也。

《晋语》：公使狐偃为卿，辞曰：“毛之知贤于臣，其齿又长，
毛也不在位，不敢闻命。”乃使狐毛将上军。

《左传僖公二十八年》：楚子使子玉去宋，曰：“无从晋师。”
晋侯在外十九年矣，而果得晋国。险阻艰难，备尝之
矣，民之情伪，尽知之矣。天假之年而除其害，天之所
置，其可废乎？

文公元年，初，楚子将以商臣为太子，访诸令尹子上。
子上曰：“君之齿未也，而又多爱，黜乃乱也。楚国之举，
恒在少者。”按《注》：齿，年也，言尚少。

襄公三十年，晋悼夫人食舆人之城杞者绛县人或
年长矣，无子，而往与于食。有与疑年，使之年，曰：“臣小
人也，不知《纪年》。臣生之岁，正月甲子朔，四百有四十
五甲子矣，其季于今三之一也。”吏走问诸朝。师旷曰：
“鲁叔仲惠伯会郤成子于承匡之岁也。是岁也，狄伐
鲁，叔孙庄叔于是乎败狄于咸，获长狄侨如及虺也”
豹也，而皆以名其子，七十三年矣。史赵曰：“亥有二首
六身，下二如身，是其日数也。”士文伯曰：“然则二万六
千六百有六旬也。”赵孟问其县大夫，则其属也。召之
而谢过焉，曰：“武不才，任君之大事。以晋国之多虞，不
能由吾子，使吾子辱在泥涂久矣，武之罪也。敢谢不
才。”遂仕之，使助为政。辞以老，与之田，使为君复陶，以
为绛县师，而废其舆尉。于是鲁使者在晋，归以语诸
大夫。季武子曰：“晋未可媮也。有赵孟以为大夫，有伯
瑕以为佐，有史赵师旷而咨度焉，有叔向女齐以师
保其君，其朝多君子，其庸可媮乎？勉事之而后可。”
《昭公元年》，楚右尹子干奔晋，从车五乘。叔向使与秦
公子同食，皆百人之饩。《赵文子》曰：“秦公子富。”叔向曰：
“底禄以德，不闻以富。秦、楚匹也。”使后子与子干齿。〈以年
齿为高下而坐〉辞曰：“鍼惧选楚公子不获，是以皆来，亦唯命。
且臣与羁齿，毋乃不可乎？史佚有言曰：‘非羁何忌’！”
《家语》正论篇：“哀公问于孔子曰：‘二三大夫皆劝寡人
使隆敬于高年，何也’？孔子对曰：‘君之及此言，将天下
实赖之，岂惟鲁哉’！公曰：‘何也？其义可得闻乎’？孔子对
曰：‘昔者有虞氏贵德而尚齿，夏后氏贵爵而尚齿，殷
人贵富而尚齿，周人贵亲而尚齿’。”虞、夏、殷、周，天下之
盛王也，未有遗年者焉。高年者贵于天下久矣，次于
事亲，是故朝廷同爵而尚齿，七十杖于朝，君问则席，
八十则不仕，朝君问则就之，而悌达乎朝廷矣。其行
也，肩而不并不错，则随斑白者不以其任于道路，而
悌达乎道路矣。居乡以齿，而老穷不匮，彊不犯“弱，众
不暴寡，而悌达乎州巷矣。古之道，五十不为甸役，颁
禽隆之长者，而悌达乎蒐狩矣。军旅什伍同爵，则尚
齿，而悌达乎军旅矣。夫圣王之教孝悌，发诸朝廷，行
于道路，至于州巷，放于蒐狩，循于军旅，则众感以义，
死而弗敢犯。”公曰：“善哉！寡人虽闻之，弗能成。”

《韩子外储说》篇：“郑人有相与争年者，其一人曰：‘我与
黄帝之兄同年’。讼此而不决，以后息者为胜耳。”
《史记秦始皇本纪》：“始皇十六年九月，发卒受地，韩南
阳假守腾，初令男子书年。”

《汉书东方朔传》：“朔上书曰：‘臣朔少失父母，长养兄嫂。
年十三学书，三冬文史足用，十五学击剑，十六学《诗》
《书》，诵二十二万言。十九学孙吴兵法，战阵之具，征鼓
之教，亦诵二十二万言。凡臣朔固已诵四十四万言，
又常服子路之言。臣朔年二十二，长九尺三寸，目若
悬珠，齿若编贝，勇若孟贲，捷若庆忌，廉若鲍叔，信若
尾生，若此可以为天子大臣矣’。”臣朔昧死再拜以闻。
朔文辞不逊，高自称誉。上伟之，令待诏公车。

《魏志司马朗传》：“朗年十二，试经为童子郎。监试者以
其身体壮大，疑朗匿年，劾问朗曰：‘朗之内外，累世长
大，朗虽穉弱，无仰高之风，损年以求早成，非志所为
也’。监试者异之。”

《晋书琅邪孝王裒传》：裒初封宣城郡公，拜后将军。及
帝为晋王，有司奏立太子，帝以裒有成人之量，过于
明帝，从容谓王导曰：“‘立子以德不以年’。导曰：‘世子、宣
城俱有朗儁之目，固当以年’。于是太子位遂定。”
《世说》：“王文度、范荣期俱为简文所要，范年大而位小，
王年小而位大，将前更相推在前，既移久，王遂在范
后。王”因谓曰：“簸之扬之，穅秕在前。”范曰：“洮之汰之，沙
砾在后。”

《南齐书王融传》：上以融才辨，使兼主客接卤。使房景
高宋弁弁见融年少，问主客年几，融曰：“五十之年，久逾其半。”

《文中子立命篇》：“繁师元闻董常贤，问贾琼以齿。琼曰：
‘始冠矣’。师元曰：‘吁！其幼达也’？琼曰：‘夫子十五为人师
焉。陈留王孝逸，先达之傲者也，然白首北面，岂以年
乎？琼闻之：德不在年，道不在位’。”

《隋唐嘉话》：英公尝言：“我年十二三为无赖贼，逢人则
杀。十四五为难当贼，有所不快者，无不杀之。十七八
为好贼，上陈乃杀人。年二十便为天下大将，用兵以
救人死。”

《宋史司马旦传》：“旦生于丙午，与文彦博、程公珣、席汝
言为同年会，赋诗绘像，世以为盛事。”比唐九老
《砚冈笔志》：“本朝状元多同岁比，于星历必有可推者，
但数问术士，无能晓之尔。前徐奭、梁固皆生于乙酉，
王曾、张师德皆生于戊寅，吕溱、杨寘皆生于甲寅，贾
黯、郑獬皆生于壬戌，彭汝砺、许安世皆生于辛巳，陈
尧咨”、王整皆生于庚午。

《老学庵笔记》：王定国素为冯当世所知，而荆公绝不
乐之。一日，当世力荐于神祖，荆公即曰：“此孺子耳！”当
世忿曰：“王巩戊子生，安得谓之孺子？”盖巩之生与同
天节同日也。荆公愕然，不觉退立。

绍兴末，巨公丁丑生者数人，或戏以衰健放榜，陈福
公作魁。凌尚书景夏末名，张魏公黜落。

《礼记王制》：“习乡上齿。”按：注：乡饮则序年之高下，故曰
上齿。

《少仪》“尊长，于己逾等，不敢问其年。”

《坊记》：子云：“觞酒豆肉，让而受恶，民犹犯齿。”

《懒真子》《唐史》载崔湜执政时，年三十八，尝暮出端门，
缓辔讽诗。张说见之，叹曰：“文与位固可及，其年不可
及也。”仆初读此，谓说之年迟暮，与湜相去绝矣。及以
二人本传考之，相去才四岁尔。今按《宰相年表》，湜执
政时乃景龙二年戊申。推而上之，生于咸宁二年之
辛未。《张说传》称说开元十八年卒，年六十四。推而上
之，乃生于乾封二年之丁卯，至景龙二年戊申，说本
年四十二岁，而叹慕之如此，藉使宋广平见之，必无
此语。广平尝见萧至忠出太平公主第，谓至忠曰：“非
所望于萧傅”，非独不慕，且以为戒。

《后山谈丛》：唐令民年二十为丁，其下为推。宋次道曰：
“推者，稚也，避高宗讳，阙而为推邑。”缙叔曰：“推者，推也。
独髻为推，传者误尔。夫人少而分髻，长则合而未冠。
今人犹然，缙叔是也。”

《云麓漫抄》：“‘问：人之年，若二十则曰弱冠’，盖不习句读，
将两句作一句读了。《礼》曰：‘人生十年曰幼学’，亦两句
读。论年则幼，在礼则当学矣。‘二十曰弱冠’，年虽幼，在
礼当冠矣；‘三十始壮，在礼当有室矣；四十曰彊，在礼
当仕矣；五十曰艾，在礼则服官政矣；六十曰耆，在礼
可以指使人矣；七十曰老而传，八十、九十曰耄，在礼
不加刑矣’。”皆当作两句点，今人并作一句点，误矣。《律
文》言黄幼丁，实取此。

《容斋四笔》：士大夫叙官阀，有所谓“实年”、“官年”两说，前
此未尝见于官文书，大抵布衣应举，必减岁数，盖少
壮者欲借此为求昏地，不幸潦倒场屋。勉从特恩，则
年未六十始许入仕，不得不豫为之图。至公卿任子，
欲其早列仕籍，或正在童孺，故率增抬庚甲，有至数
岁者。然守义之士犹曰“儿曹。”甫策名委质，而父祖先
“导之以挟诈欺君，不可也。”比者以朝臣屡言，年及七
十者不许任监司、郡守，搢绅多不自安，争引年以决
去就。江东提刑李信甫，虽春秋过七十，而官年损其
五，坚乞致仕。有旨，官年未及，与之外祠。知房州章騆
六十八岁而官年增其三，亦求罢去。诸司以其精力
未衰，援实为请，有旨听终任。知严州秦焴《乞祠之疏》
曰：“实年六十五而官年已逾七十，遂得去。”齐庆胄《宁
国乞归》亦曰：“实年七十而官年六十七。”于是“实年”、“官”、
“年”之字形于制书，播告中外，是君臣上下公相为欺
也，掌故之野甚矣。此岂可纪于史录哉！

《对雨编》朱新仲舍人尝云：“人生天地间，寿夭不齐，姑
以七十为率。十岁为童儿，父母膝下，视寒暖燥湿之
节，调乳哺衣食之宜，以须成立，其名曰生计。二十为
丈夫，骨彊志健，问津名利之场，秣马厉兵以取我，胜
如骥子伏枥，意在千里，其名曰身计。三十至四十，日
夜注思，择利而行，位欲高，财欲厚，门欲大，子息欲盛”，
其名曰“家计；五十之年，心怠力疲，俯仰世间，智术用
尽，西山之日渐逼，过隙之驹不留，当随缘任运，息念
休心，善力而藏，如蚕作茧，其名曰‘老计；六十以往，甲
子一周，夕阳衔山，倏尔就木，内观一心，要使丝毫无

拙也。”朱既不胜笑者之众，则亦自疑其计之拙，曰：“岂
皆恶老而讳死邪？”因为南华长老作《大死庵记》，遂识
其语。予之年龄，逾七望八，当以书诸绅云。

《经鉏堂杂志》：“自十岁以上至七十，人各有业，无能免
劳者。唯十岁以下则以少，七十以上则以老。苟非二
者，未有不劳。惟智者能择术，劳智而不劳力。若不劳
智，又不劳力，斯饿莩也。”

《日知录记》曰：“四十曰彊而仕，七十曰老而传。”是人生
服官之日，不过三十年。汉顺帝阳嘉元年，用左雄之
言，令孝廉年不满四十，不得察举，皆先诣公府，诸生
试家法，文吏课榜奏。宋文帝元嘉中，限年三十而仕。
梁武帝天监四年，令九流常选，年未三十，不通一经，
不得解褐。今则突而弁兮，已厕银黄之列；死期将至，
“尚留金紫之班。何补官常，徒隳士习？宜定为中制，二
十方许应试，三十方许服官。年至六十，见任官听其
自请致任，无官之人，一切勒停。是虽蚤于古《记》之十
年，要亦不过三十年而已。三十年之中，复有三年大
忧及期丧不得补选之日，则其人在仕路之日少，而
居林下之日多，可以消名利之心，而”息营竞之俗。
洪熙元年四月庚戌，郑府审理正俞廷辅言：“近年宾
兴之士，率记诵虚文，求其实才，十无二三。或有年才
二十者，未尝学问，一旦挂名科目，而使之临政治民，
职事废隳，民受其弊。自今各处乡试，宜令有司先行
审访，务得博古通今，行止端重。年过二十五者，许令
入试。”上虽嘉纳而未果行。今则积习相沿，二三百载，
青云之路，跬步可阶；五尺之童，便思奔竞。欲以成人
材而厚风俗，难矣。

《礼记》：